Euroopa Liidu Teataja L 251 , 03/10/1996 Lk 0030 - 0042



EMP Ühiskomitee otsus nr 60/95, 18. juuli 1995, millega muudetakse EMP lepingu XIII lisa (transport) EMP ÜHISKOMITEE, võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98, ning arvestades, et: lepingu XIII lisa muudeti EMP Ühiskomitee 28. oktoobri 1994. aasta otsusega nr 20/94; [1] lepingusse tuleb lisada nõukogu 22. detsembri 1994. aasta määrus (EÜ) nr 3315/94, millega muudetakse määrust (EMÜ) nr 3118/93, millega kehtestatakse tingimused, mille kohaselt mitteresidendist veoettevõtjad võivad osutada liikmesriigis siseriikliku maanteeveo teenuseid, [2] ON VASTU VÕTNUD JÄRGMISE OTSUSE. Artikkel 1 Lepingu XIII punktile 26c (nõukogu määrus (EMÜ) nr 3118/93) lisatakse järgmine tekst: ", muudetud järgmiste aktidega: — 394 R 3315: nõukogu määrus (EÜ) nr 3315/94, 22. detsember 1994 (EÜT L 350, 31.12.1994, lk 9)." . Artikkel 2 Punktis 26c (nõukogu määrus (EMÜ) nr 3118/93) asendatakse kohandused a-j järgmiste kohandustega: "a) käesolevat määrust ei kohaldata Austrias 1995. ja 1996. aastal asutatud ettevõtjate suhtes, samuti ei kohaldata seda seoses kaubaveoga Austria territooriumil. b) artiklisse 2 lisatakse järgmine tekst: "Islandi, Liechtensteini ja Norra aastane kabotaažikvoot koosneb 560 kabotaažiloast, millest igaüks kehtib kaks kuud; alates 1. jaanuarist 1996 suurendatakse seda igal aastal 30 %. Kvoot jaotatakse Islandi, Liechtensteini ja Norra vahel järgmiselt: | 1995 | 1996 | 1997 | 1. jaanuar kuni 30. juuni 1998 | Island | 13 | 17 | 23 | 15 | Liechtenstein | 33 | 43 | 57 | 37 | Norra | 514 | 669 | 870 | 567 | 1995. aastal on Liechtensteini kvoot 8/12 1995. aasta kvoodist, mis kajastab 1995. aastal järelejäänud kalendrikuude arvu pärast EMP lepingu jõustumist Liechtensteini suhtes 1. mail 1995. Ühendus saab 521 lisakabotaažiluba, millest igaüks kehtib kaks kuud; alates 1. jaanuarist 1996 suurendatakse lubade arvu igal aastal 30 %. Ühenduse kabotaažiload jaotatakse EÜ liikmesriikide vahel järgmiselt: | 1995 | 1996 | 1997 | 1. jaanuar kuni 30. juuni 1998 | Belgia | 40 | 52 | 69 | 45 | Taani | 40 | 53 | 69 | 44 | Saksamaa | 67 | 88 | 115 | 75 | Kreeka | 19 | 25 | 34 | 22 | Hispaania | 42 | 55 | 73 | 49 | Prantsusmaa | 56 | 73 | 95 | 62 | Iirimaa | 18 | 23 | 29 | 19 | Itaalia | 55 | 72 | 94 | 62 | Luksemburg | 20 | 26 | 35 | 24 | Madalmaad | 59 | 78 | 102 | 67 | Austria | 0 | 0 | 48 | 31 | Portugal | 24 | 31 | 40 | 26 | Soome | 20 | 26 | 34 | 23 | Rootsi | 26 | 34 | 45 | 30 | Ühendkuningriik | 35 | 46 | 60 | 40" | c) artikli 3 lõikes 2 asendatakse sõna "komisjon" sõnadega "EÜ Komisjon". Seoses Islandi, Liechtensteini ja Norraga edastab EÜ Komisjon kabotaažiload EFTA riikide alalisele komiteele, mis jaotab need asjaomastele asukohariikidele; d) artiklites 5 ja 11 osutatud juhtudel asendatakse EFTA riikide puhul sõna "komisjon" sõnadega "EFTA riikide alaline komitee"; Artikli 5 lõikes 2 osutatud lõppkokkuvõtted saadetakse samal ajal EMP Ühiskomiteele, mis koondab need kokkuvõtted kokku ja edastab EÜ ja EFTA riikidele. e) artikli 6 lõike 1 punkt e asendatakse järgmisega: "veoteenuste käibemaks või kumuleeruv käibemaks."; f) artiklis 7 osutatud olukordades: - asendatakse EFTA riikide puhul sõna "komisjon" sõnadega "EFTA järelevalveamet" ning sõna "nõukogu" sõnadega "EFTA riikide alaline komitee"; - kui EÜ Komisjon saab EÜ liikmesriigilt või EFTA järelevalveasutus Islandilt, Liechtensteinilt või Norralt taotluse kaitsemeetmete võtmiseks, teatatakse sellest viivitamatult EMP Ühiskomiteele ja esitatakse kogu vajalik teave. Osalisriigi taotlusel toimuvad EMP Ühiskomitees konsultatsioonid. Taotluse konsultatsioonide pidamiseks võib esitada ka kaitsemeetmete pikendamise korral. Kui EÜ Komisjon või EFTA järelevalveamet on teinud otsuse, teatab ta viivitamatult võetud meetmetest EFTA Ühiskomiteele. Kui mõni asjaomane osalisriik leiab, et kaitsemeetmed rikuksid osalisriikide õiguste ja kohustuste vahelist tasakaalu, kohaldatakse mutatis mutandis lepingu artiklit 114; g) Island, Liechtenstein ja Norra tunnustavad määruse I-III lisa kohaselt komisjoni ja EÜ liikmesriikide välja antud ühenduse dokumente piisava tõendina siseriiklike kabotaaživedude tegemiseks Islandis, Liechtensteinis ja Norras. Tunnustamiseks asendatakse määruse I, II, III ja IV lisas sätestatud ühenduse dokumente käsitlevates sätetes viide "liikmesriik (liikmesriigid)" viitega "EÜ liikmesriik (liikmesriigid), Island, Liechtenstein ja/või Norra."; h) ühendus ja EÜ liikmesriigid tunnustavad määruse I-III lisa kohaselt, kohandatud käesoleva lisa 2. liites, Islandi, Liechtensteini ja Norra välja antud dokumente piisava tõendina siseriiklike kabotaaživedude tegemiseks EÜ liikmesriigis; i) määruse I-IV lisa dokumendid, mille on välja andnud Island, Liechtenstein ja Norra, vastavad käesoleva lisa 2. liites sätestatud näidistele." Artikkel 3 Käesoleva otsuse liide asendab EMP Ühiskomitee 21. märtsi 1994. aasta otsuse nr 7/94, millega muudetakse EMP lepingu protokolli nr 47 [3] ja teatavaid lisasid, 11. lisa 2. liite. Artikkel 4 Nõukogu määruse (EÜ) nr 3315/94 islandi- ja norrakeelne tekst, mis on lisatud käesoleva otsuse vastavates keeltes versioonidele, on autentne. Artikkel 5 Käesolev otsus jõustub 1. augustil 1995 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. Artikkel 6 Käesolev otsus avaldatakse Euroopa Ühenduste Teataja EMP osas ja EMP kaasandes. Brüsseli, 18. juuli 1995 EMP Ühiskomitee nimel eesistuja E. Berg [1] EÜT L 325, 17.12.1994, lk 72. [2] EÜT L 350, 31.12.1994, lk 9. [3] EÜT L 160, 28.6.1994, lk 93. -------------------------------------------------- LISA " 2. LIIDE NÕUKOGU MÄÄRUSE (EMÜ) nr 3118/93 LISADES SÄTESTATUD DOKUMENDID, KOHANDATUD EMP LEPINGU KOHALDAMISEKS (vt lepingu XIII lisa punkti 26c kohandust i) I LISA +++++ TIFF +++++ +++++ TIFF +++++ II LISA +++++ TIFF +++++ +++++ TIFF +++++ III LISA +++++ TIFF +++++ +++++ TIFF +++++ +++++ TIFF +++++ +++++ TIFF +++++ IV LISA +++++ TIFF +++++ " --------------------------------------------------